The Malta Independent tikkwotta lil-eks-Kummissarju Ewropew John Dalli jgħid f’intervista mal-istess gazzetta li kien jibki meta jisma’ li l-Gvern preċedenti kien beda jevakwa lin-nies mil-Libja fil-gwerra ċivili li kien hemm fl-2011. Jgħid ukoll li meta n-nies kienu jistaqsuh fuq il-Libja kont ngħidlhom ma jersqux għalissa. Storja oħra tgħid kif il-Gvern Malti jrid lil Maltin kollha barra mil-Libja, evakwazzjoni f’kollox barra fl-isem. In-Nazzjon tgħid kif il-bejgħ mill-ħwienet jerġa’ jonqos. Tgħid ukoll li l-pulizija għamlu tfittxija fi 88 tunellata ta’ ħamrija fl-investigazzjoni tal-qtil doppju ta’ Mario Camillieri l-imnieħru u ibnu. In-Nazzjon tgħid ukoll li fil-Libja bħalissa għaddejjin evakwazzjonijiet bla waqfien. Tgħid ukoll li l-midfielder Spanjol Xavi rtira minn man-nazzjonal. Maltatoday tgħid li l-Gvern Malti sejjaħ lil Maltin kollha biex jitilqu mil-Libja immedjatament. Tgħid ukoll kif il-President tal-MHRA Paul Bugeja qed jissemma biex jieħu l-ogħla kariga ta’ tmexxija fi ħdan l-MTA. The T imes of Malta tgħid kif is-serq f’Tas-Sliema qed jiżdied. Storja oħra tgħid li r-riskju li tidħol l-ebola f’Malta hi remota. The Times turi wkoll ritratt tal-prinċipessa Kate tiżra’ pjanta tal-poppy f’tifkira għall-Ewwel Gwerra Dinjija. l -orrizzont jirrapporta li l-Gvern Malti qed jgħid lil Maltin fil-Libja biex jitilqu mil-pajjiż. Storja oħra tgħid li rikward l-ebola ma hemm l-ebda lok ta’ allarm. Turi wkoll ritratt ta’ razzett qed jieħu n-nar f’Ħad Dingli u tikkwota lis-sid jgħid li jemmen li kienet b’vendikazzjoni.